

# Event Details

- **Event Name**: FEST Intro 25-26.02.2026. u Sava centru
- **Event Start and End Date**: Wed, 25 Feb, 2026 at 06:30 pm – Thu, 26 Feb, 2026 at 09:00 pm
- **Event Description**: FEST INTRO 25. i 26. februara u Sava centru, u susret predstojećem 53. FEST-u!
4 filma sa 12 nominacija za Oskara i nagrađeni u Kanu, Berlinu, Veneciji!

Filmovi nominovani za brojne svetske nagrade, nosioci 12 nominacija za Oskara i nagrađeni na svetskim festivalima (Kan, Berlin, Venecija, San Sebastijan), biće premijerno prikazani publici u Beogradu u okviru dvodnevnog događaja FEST Intro, 25. i 26. februara 2026. u Sava centru, u susret predstojećem 53. Međunarodnom filmskom festivalu – FEST koji će se održati u oktobru 2026. godine. FEST Intro održava se pod sloganom “Izvinite na prekidu programa”.

Na programu će se naći filmovi: 

//GLAS HIND RAŽAB (25.02. u 18.30) nominovan za Oskara za najbolji međinarodni film, dobitnik nagrade publike na Festivalu u San Sebastijanu i nagrade žirija na Venecijanskom festivalu; 

//SENTIMENTALNA VREDNOST (25.02. u 20.30) sa 9 nominacija za Oskara u kategorijama za najbolji film, najbolji međunarodni film, najbolju režiju, najbolju glavnu glumicu, najboljeg sporednog glumca, najbolju sporednu glumicu za dve uloge, najbolji originalni scenario i najbolju montažu; dobitnik Gran Prija Festivala u Kanu; 

//ČAROBNJAK IZ KREMLJA (26.02. u 18.00) nominovan za najbolji film na festivalima u San Sebastijanu i Veneciji; 

//PLAVI MESEC (26.02. u 21.00) nominovan za Oskara za najboljeg glavnog glumca i najbolji scenario; dobitnik Srebrnog medveda na Berlinskom filmskom festivalu za najbolju sporednu mušku ulogu i dobitnik brojnih drugih nagrada. Ovo će biti ekskluzivna prilika da se film PLAVI MESEC pogleda u bioskopu.

Ulaznice za FEST Intro mogu se nabaviti onlajn na tickets.rs i na svim Ticket Vision prodajnim mestima. 

FEST Intro održava se u tradicionalnom terminu kada se ranije održavao FEST sa ciljem da se obeleži višedecenijska tradicija ovog renomiranog festivala, a ceo događaj je u organizaciji Centra beogradskih festivala (CEBEF) uz podršku Sekretarijata za kulturu Grada Beograda. CEBEF je institucija koja se bavi organizovanjem događaja iz oblasti kulture već 11 godina, nastala iz Direkcije FEST-a, Jugokoncerta i BELEF Centra, čiji je direktan naslednik.

Informacije o filmovima:

GLAS HIND RAŽAB / Sawt Hind Rajab  
25.2.2026. | 18:30
Sava Centar, Plava dvorana
   
Država: Tunis, Francuska, 2025. 
Žanr: Drama
Trajanje: 89’
Režija i scenario: Kaouther Ben Hania
Uloge: Saja Kilani, Motaz Malhees, Amer Hlehel, Clara Khoury
Produkcija: Mime Films, Tanit Films
Trejler: https://www.youtube.com/watch?v=-jbLxeEN_2w

SINOPSIS
29. januar 2024. godine. Volonteri Crvenog polumeseca primaju hitan poziv. Šestogodišnja devojčica zarobljena je u automobilu pod vatrom u Gazi i moli za spas. Dok pokušavaju da je zadrže na vezi, čine sve što mogu da do nje pošalju ambulantno vozilo. Njeno ime je bilo Hind Ražab.
NAPOMENA: Film je zasnovan na stvarnim događajima i hitnim pozivima koje je zabeležio Palestinski Crveni polumesec. Glasovi na telefonu su stvarni.


SENTIMENTALNA VREDNOST / Affeksjonsverdi   
25.2.2026. | 20:30
Sava Centar, Plava dvorana

Država: Norveška, Nemačka, Danska, Francuska, Švedska, UK, Turska / 2025.
Žanr: Drama
Trajanje: 133’
Režija: Joachim Trier
Scenario: Joachim Trier, Eskil Vogt
Uloge: Renate Reinsve, Stellan Skarsgård, Inga Ibsdotter Lilleaas, Elle Fanning
Produkcija: Mer Film, Eye Eye Pictures, MK2 Productions
Trejler: https://www.youtube.com/watch?v=FJV-TCgdZOg 

SINOPSIS
Reditelj i scenarista Joakim Trijer predstavlja nam svoj novi film, porodičnu dramu o dve sestre povezane neraskidivom bliskošću i njihovom ocu koji iznenada ponovo postaje deo njihovog života, što otvara prostor za oproštaj i pomirenje.  
Agnes i Nora uspostavljaju odnos sa otuđenim ocem, harizmatičnim Gustavom, koji je nekada bio slavan reditelj. Gustav nudi Nori, pozorišnoj glumici, ulogu u svom novom filmu, za koji se nada da će mu doneti veliki povratak na scenu. Nora odbija ulogu i ubrzo saznaje da je njen lik poveren mladoj, ambicioznoj holivudskoj zvezdi. Neočekivano, dve sestre moraće da balansiraju između komplikovanog odnosa koji imaju sa ocem i američkom glumicom koja se našla u središtu njihovih složenih porodičnih odnosa.


ČAROBNJAK IZ KREMLJA / Le mage du Kremlin              
26.2.2026. | 18:00
Sava Centar, Plava dvorana

Država: Francuska, SAD, 2025. 
Žanr: Politički triler
Trajanje: 152’
Režija i scenario: Oliver Assayas
Uloge: Jude Law, Alicia Vikander, Paul Dano, Jeffrey Wright
Produkcija: Mime Films, Tanit Films
Trejler: https://www.youtube.com/watch?v=FNkoV-9xBDo 

SINOPSIS
Od vizionarskog reditelja Olivijea Asajasa, uz vrhunsku glumačku ekipu predvođenu Džudom Louom, Ališom Vikander i Polom Denom, dolazi film Čarobnjak iz Kremlja – napet i subverzivan politički triler o moći, strasti i manipulaciji, snimljen prema međunarodnom bestseleru Đulijana da Empolija, koji razotkriva uspon Vladimira Putina kroz oči njegovog najmisterioznijeg savetnika, Vadima Baranova.
Rusija, početak devedesetih. Usred post-sovjetskog haosa, brilijantni mladić Vadim Baranov traži svoj put. Najpre umetnik, zatim producent reality programa, ubrzo postaje politički strateg u usponu jednog agenta KGB-a – Vladimira Putina. U samom središtu moći, Baranov oblikuje novu Rusiju, brišući granice između istine i laži, uverenja i manipulacije. Jedino je harizmatična Ksenija van njegove kontrole – žena koja ga mami da napusti opasnu igru. Godinama kasnije, nakon što se povukao u tišinu i tajnovitost, Baranov napokon progovara, otkrivajući mračne tajne režima čije je stvaranje sam pomogao.


PLAVI MESEC / Blue Moon     
26.2.2026. | 21:00
Sava Centar, Plava dvorana
Država: SAD, Irska, 2025. 
Žanr: Drama
Trajanje: 100’
Režija: Richard Linklater
Scenario: Robert Kaplow
Uloge: Ethan Hawke, Bobby Cannavale, Andrew Scott
Produkcija: Detour Filmproduction, Cinetic Media
Trejler: https://www.youtube.com/watch?v=qo7gRHip0lI 


SINOPSIS
„Znaš kako u braku kažu: ‘u dobru i u zlu’? Mislim da sam, kada je moj život u pitanju, ušao u onaj deo ‘u zlu’ — i desilo se tako tiho da to nisam ni primetio.“
Film PLAVI MESEC Ričarda Linklejtera govori o legendarnom tekstopiscu Lorencu Hartu, koji se hrabro suočava sa budućnošću dok mu se profesionalni i privatni život raspadaju tokom večeri povodom premijere hit predstave njegovog bivšeg partnera Ričarda Rodžersa, „Oklahoma!“ Tokom 100 minuta, film se u realnom vremenu odvija kroz događaje u baru Sardi’s, u večeri 31. marta 1943. godine. To je meditacija o prijateljstvu, umetnosti i ljubavi, ispričana kroz bogatu galeriju pisaca, glumaca i muzičara, prijatelja i štićenika — povorku već slavnih i onih koji će to tek postati. Do kraja te večeri, Hart će se suočiti i sa svetom koji je rat nepovratno promenio, kao i sa naizgled nedostižnom mogućnošću ljubavi.
- **Event URL**: https://allevents.in/belgrade/fest-intro-25-26022026-u-sava-centru/200029700046626
- **Event Categories**: entertainment, festivals, performances, art, theatre
- **Interested Audience**: 
  - total_interested_count: 126

## Ticket Details

- **Ticket URL**: https://tickets.rs/tour/fest_intro_2587?utm_source=AllEvents.in&utm_medium=event-discovery-platform&utm_campaign=belgrade-events

## Event venue details

- **city**: Belgrade
- **state**: SR
- **country**: Yugoslavia
- **location**: Sava Centar
- **lat**: 44.808191830042
- **long**: 20.432931672604
- **full address**: Sava Centar, Belgrade, Yugoslavia

## Event Organizer details

- **affiliate_id**: 2
- **organizer**: FEST - International Film Festival, Belgrade (https://allevents.in/org/fest-international-film-festival-belgrade/27491726)

## Event gallery

- **Alt text**: banner
  - **Image URL**: https://cdn-az.allevents.in/events10/banners/461f3bb6cbecac5d946a43d40c2572ce1083aca2f9c67539a241cb91afc7d78d-rimg-w1200-h675-dcffffff-gmir?v=1771574424
- **Alt text**: thumbnail
  - **Image URL**: https://dyn-image.allevents.in/generate-image?v=4&title=FEST+Intro+25-26.02.2026.+u+Sava+centru&date=25+Feb

## FAQs

- **Q**: When is the event happening?
  - **A:** Wed, 25 Feb, 2026 at 06:30 pm
- **Q**: Where is the event happening?
  - **A:** Sava Centar, Belgrade, Yugoslavia
- **Q**: Who is organizing the event?
  - **A:** FEST - International Film Festival, Belgrade
- **Q**: What type of event is this?
  - **A:** entertainment, festivals, performances, art, theatre
- **Q**: Where can I find ticket details about FEST Intro 25-26.02.2026. u Sava centru ?
  - **A:** You can find ticket details about this event on AllEvents.

## Structured Data (JSON-LD)

```json
[
    {
        "@context": "https://schema.org",
        "@type": "Festival",
        "name": "FEST Intro 25-26.02.2026. u Sava centru",
        "image": "https://cdn-az.allevents.in/events10/banners/461f3bb6cbecac5d946a43d40c2572ce1083aca2f9c67539a241cb91afc7d78d-rimg-w1200-h675-dcffffff-gmir?v=1771574424",
        "startDate": "2026-02-25",
        "endDate": "2026-02-26",
        "url": "https://allevents.in/belgrade/fest-intro-25-26022026-u-sava-centru/200029700046626",
        "location": {
            "@type": "Place",
            "name": "Sava Centar",
            "address": {
                "@type": "PostalAddress",
                "name": "Sava Centar, Belgrade, Yugoslavia",
                "addressLocality": "Belgrade",
                "addressRegion": "SR",
                "addressCountry": "YU"
            },
            "geo": {
                "@type": "GeoCoordinates",
                "latitude": "44.808191830042",
                "longitude": "20.432931672604"
            }
        },
        "eventAttendanceMode": "https://schema.org/OfflineEventAttendanceMode",
        "description": "FEST INTRO 25. i 26. februara u Sava centru, u susret predstojećem 53. FEST-u!\n4 filma sa 12 nominacija za Oskara i nagrađeni u Kanu, Berlinu, Veneciji!\n\nFilmovi nominovani za brojne svetske nagrade, nosioci 12 nominacija za Oskara i nagrađeni na svetskim festivalima (Kan, Berlin, Venecija, San Seba",
        "organizer": [
            {
                "@type": "Organization",
                "name": "FEST - International Film Festival Belgrade",
                "url": "https://allevents.in/org/fest-international-film-festival-belgrade/27491726"
            }
        ]
    }
]
```